/* COM/2010/0458 galīgā redakcija */ KOMISIJAS ZIŅOJUMS EIROPAS PARLAMENTAM UN PADOMEI par Eiropas Pētniecības padomes darbībām un īpašajā programmā “Idejas” noteikto mērķu izpildi 2009. gadā





[pic] | EIROPAS KOMISIJA | Briselē, 3.9.2010 COM(2010) 458 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par Eiropas Pētniecības padomes darbībām un īpašajā programmā “Idejas” noteikto mērķu izpildi 2009. gadā (Dokuments attiecas uz EEZ) IEVADS UN JURIDISKAIS PAMATS Eiropas Pētniecības padome (EPP), kas 2007. gadā izveidota ar Komisijas lēmumu[1], īsteno īpašo programmu ( SP ) “Idejas”, kas ietverta Septītajā pamatprogrammā ( Seventh Framework Programme — FP7 ). EPP sastāvā ietilpst neatkarīga zinātniskā padome ( Scientific Council — ScC ), ko atbalsta īpaša īstenošanas struktūra ( dedicated implementation structure — DIS ). EPP izpildaģentūra ( ERC Executive Agency — ERCEA ) tika radīta 2007. gadā[2] saskaņā ar izpildaģentūru vispārējo režīmu[3], lai pārņemtu DIS lomu no Komisijas. Atbildība par programmas “Idejas” īstenošanu un atbalstu ScC deleģēja ERCEA ar deleģēšanas aktu[4], un 2009. gada jūlijā ERCEA tika piešķirta autonomija. Vēl viens nozīmīgs pavērsiena punkts 2009. gadā bija “Pārskats par [EPP] struktūrām un mehānismiem”, EPP dažu galveno aspektu neatkarīgs novērtējums, ņemot vērā kopš izveidošanas gūto pieredzi. Saskaņā ar Padomes Lēmuma par SP “Idejas” 4. panta 4. punktu un I pielikumu šis Komisijas gada ziņojums, kas sagatavots sadarbībā ar EPP ScC , iepazīstina ar Komisijas veikto EPP darbību novērtējumu un parāda kā sasniegti tās 2009. gada mērķi. ERCEA ieguldījums tiek atzīts. STRATēģIJAS JAUTāJUMI ScC atbild par EPP zinātniskās stratēģijas noteikšanu un izstrādā ikgadējo “Idejas” darba programmu (DP). Finansēšanas shēmas Zinātniskā padome ir centusies definēt skaidru un stabilu redzējumu par EPP pētniecības darbībām divās subsīdiju shēmās, kas aptver visas pētniecības jomas: - EPP dotācijas neatkarīgas pētniecības uzsākšanai („EPP starta dotācijas”) : paredzētas, lai palīdzētu pētniekiem, kas nesen ieguvuši Ph.D. grādu, lai tie kļūtu neatkarīgi, - EPP dotācijas pieredzējušiem pētniekiem („EPP progresa dotācijas”) : labākajiem pētījumiem, ko veic pieredzējuši pētnieki, kas strādā Eiropā. Īpašās programmas “Idejas” 2010. gada darba programma Īpašās programmas “Idejas” 2010. gada darba programmu[5] ScC izveidoja 2009. gada 2. aprīlī un Komisija to pieņēma 2009. gada 29. jūlijā. Ar 2010. gada darba programmu stratēģijā būtiskas izmaiņas neieviesa, lai gan dotāciju shēmas tika uzlabotas, pamatojoties uz gūto pieredzi. Lai nodrošinātu abu apakšgrupu atbilstīgāku novērtējumu, kuras sacenšas par EPP starta dotāciju (t. i., vadošajiem pētniekiem agrīnā pārejas posmā uz pētniecisko neatkarību un pētniekiem to pētniecības darbības vai komandas apvienošanas posmā), ScC paplašināja atbilstības parametrus pretendentiem, kas Ph.D grādu saņēmuši pirms 2-10 gadiem. Tas bija iespējams arī 2010. gada budžeta ievērojamās palielināšanas rezultātā. Šajā atbilstības kategorijā, vadošie pētnieki, kas iesnieguši pieteikumu, vērtēšanai ir sadalīti divās galvenajās plūsmās, kur vienā pieteikumu iesniedzēji ir saņēmuši Ph.D . grādu vismaz pirms 2 un ne vairāk kā pirms 6 gadiem (vispārīgi raksturoti kā “iesācēji”) pirms konkursa izsludināšanas, bet otrā — vairāk nekā pirms 6, bet ne vairāk par pirms 10 gadiem (vispārīgi raksturoti kā “apvienotāji”). Lai nodrošinātu salīdzināmus veiksmes rādītājus starp “iesācējiem” un “apvienotājiem”, katrai grupai paredzēto budžetu sadalīja proporcionāli abu kategoriju pieteikumu iesniedzēju iesniegto pieteikumu budžeta vajadzībām. Citi pielāgojumi ietvēra vēl vienkāršotākus noteikumus par atkārtotu iesniegšanu un vairākiem pieteikumiem un tādu pasākumu ieviešanu, lai palielinātu ES un asociēto valstu pievilcību to pētnieku acīs, kas dzīvo trešās valstīs, kā arī, lai turpmāk veicinātu zinātnieču sieviešu līdzdalību. Papildu finansējums ir pieejams pētniekiem no trešām valstīm, lai veicinātu un palīdzētu viņiem nostiprināties Eiropā, un tiks uzmanīgāk izskatīti iepriekšēji pārtraukumi karjerā un netradicionāli karjeras veidi, tāpēc sagaidāms, ka tas rosinās vairāk piedalīties zinātnieces sievietes. Salīdzinošās vērtēšanas metodika EPP izmanto augsta līmeņa speciālistu salīdzinošās vērtēšanas komisiju struktūru, kuras izvēlas ScC un kurās ietverti gan Eiropas Savienībā, gan ārpus tās strādājošie zinātnieki, inženieri un pētnieki. Šīs padomes aptver visas pētniecības nozares, un tās ir organizētas gan progresa dotācijām, gan starta dotācijām saistībā ar trim galvenajām pētniecības jomām: dabaszinātnēm un inženierzinātnēm ( PE ), zinātnēm par dzīvību ( LS ) un sociālajām un humanitārajām zinātnēm ( SH ). PROGRAMMU īSTENOšANA Pilnībā izpildītas saistības vairāk nekā EUR 794 861 770 apmērā un maksājumi, kas pārsniedz EUR 221 422 331,50, kas ir 100 % no darbības apropriācijām 2009. gada īpašajai programmai “Idejas”. Dotācijas Kopš 2008. gada darba programmas EPP aicinājumiem ir viena posma pieteikšanās process, kurā pieteikuma iesniedzēji iesniedz pilnu priekšlikumu, un divpakāpju vērtēšana[6]. Dotācijas piedāvā labākajiem pieteikumiem atkarībā no pieejamā budžeta. Piedāvājums pamatojas uz pašu pieteikumu un finansējumu, ko ieteikusi salīdzinošās vērtēšanas komisija. EPP starta dotācijas EPP aicinājums par 2009. gada starta dotācijām tika publicēts 2008. gada jūlijā ar termiņu 2008. gada rudenī un paredzēto budžetu EUR 295,8 miljonu apmērā. Kopumā tika saņemti 2503 pieteikumi, kas sadalīti pa jomām šādi: dabaszinātņu un inženierzinātņu jomā 1112, zinātnēs par dzīvību — 927 un sociālajās un humanitārajās zinātnēs — 464. Pateicoties FP7 asociēto valstu iemaksām kopējais budžets palielinājās līdz EUR 325 miljoniem, un bija iespējams finansēt 242 pieteikumus[7]. EPP aicinājums par 2010. gada starta dotācijām tika publicēts 2009. gada jūlijā ar termiņu starp 2009. gada oktobri un decembri un paredzēto budžetu EUR 528 miljonu apmērā. Kopumā tika saņemti 2 873 pieteikumi, kas sadalīti pa jomām šādi: dabaszinātnēs un inženierzinātnēs 1205 pieteikumi, zinātnēs par dzīvību — 1029 un sociālajās un humanitārajās zinātnēs — 639[8]. EPP progresa dotācijas Atsaucoties uz EPP progresa dotāciju 2008. gada aicinājumu, tika iesniegti 282 pieteikumi, kurus finansēja no galīgā budžeta EUR 553 miljonu apjomā, ieskaitot FP7 asociēto valstu iemaksas[9]. EPP 2009. gada progresa dotāciju aicinājums tika publicēts 2008. gada novembrī ar termiņu 2009. gada pavasarī un paredzēto budžetu EUR 489,5 miljonu apmērā. Tā kā bija paredzams liels pieprasījums, ScC nolēma, ka pirmie divi EPP progresa dotāciju aicinājumi (2008. un 2009. gada) būs saistīti. Tāpēc “Idejas” 2008. gada darba programmā norādīts, ka pieteikumu iesniedzēji nevar būt saistīti ar vairāk kā vienu pieteikumu jebkurā no abiem aicinājumiem. Tomēr 2009. gada aicinājumam tika iesniegti 1583 pieteikumi, no kuriem 236 sākotnēji izvēlējās finansēšanai. Turpmākos pieteikumus var finansēt atkarībā no FP7 asociēto valstu iemaksu pieejamības. EPP 2010. gada progresa dotāciju aicinājums tika publicēts 2009. gada oktobrī ar termiņu starp 2010. gada februāri un aprīli un paredzēto budžetu EUR 590 miljonu apmērā. Ziņojums par šo aicinājumu būs pieejams Komisijas 2010. gada ziņojumā. Programmas komiteja Īpašās programmas “Idejas” programmas komiteja[10] papildus tās formālajiem pienākumiem ir svarīgs saziņas tīkls starp dalībvalstīm un FP7 asociētajām valstīm, ScC , EPP ģenerālsekretāru un Komisiju. Šīs komitejas 2009. gada sanāksmes notika 23. aprīlī un 30. septembrī. Ētikas pārbaude No 2009. gada EPP starta dotāciju aicinājuma finansējumam izvēlētajiem projektiem 133 projektus izskatīja ārēja ētikas komisija, un no tiem 42 projektiem tika veikts pilns ētikas vērtējums. Visi projekti, izņemot vienu, pārbaudē tika atzīti par atbilstošiem[11]. No 2009. gada EPP progresa dotāciju aicinājuma 146 pieteikumiem nozīmēja izskatīšanu attiecībā uz ētiku, kurā identificēja 49 pieteikumus, kuriem jāveic pilna ētikas pārbaude, un 78 pieteikumus, kam pieprasīts tikai apstiprinājums no valsts iestādēm. ERCEA organizēja pilno ētikas pārbaudi, izņemot 19 pieteikumiem, kuros bija paredzētas invazīvas metodes attiecībā uz cilvēkiem — pārsvarā bērniem — un primātiem, kas nav cilvēkveidīgie pērtiķi, un tādēļ tie tika iesniegti Komisijai, ņemot vērā to jutīgo raksturu. Pārsūdzība “Idejas” izveidotā pārsūdzības komiteja[12] izskatīja 85 pārsūdzības pieprasījumus saistībā ar pieteikumiem, kas iesniegti sakarā ar 2009. gada EPP starta dotāciju aicinājumu, un 74 pieprasījumus, kas attiecas uz 2009. gada EPP progresa dotāciju aicinājumu, kas ir aptuveni 3,5 % un 4,5 % no katram aicinājumam iesniegtajiem pieteikumiem. Pārsūdzības komiteja secināja, ka 10 pieprasījumiem, kas saistīti ar 2009. gada EPP starta dotāciju aicinājumu, vajadzīga novērtēšana vai pārvērtēšana. Vienā gadījumā, kas saistīts ar izvēlēto projektu, tika mainīts iepriekšējais lēmums par finansējuma apjomu. Lēmumi attiecībā uz pārsūdzības pieprasījumiem 2009. gada EPP starta dotāciju aicinājuma gadījumā līdz gada beigām vēl nebija pabeigti. Komunikācija EPP piedalījās vairākos pasākumos, kas bija interesanti zinātnieku aprindām, un izveidoja un izplatīja reklāmas materiālus. Sanāksmes Stambulā 2009. gada 13. martā notika konference, kas bija veltīta tikai EPP, un sakrita ar tur notiekošo ScC plenārsēdi[13]. Konferencē uzstājās EPP, Turcijas valdības un vietējās pētnieku aprindu pārstāvji, kā arī EPP dotāciju saņēmēji un ieinteresētās personas. EPP bija ievērojama un redzama loma Research Connection konferencē (2009. gada 7.-8. maijā), ko Čehijas ES prezidentūras laikā Komisija organizēja Prāgā. EPP piedalījās arī Nobela prēmijas laureātu 58. sanāksmē Lindau (28. jūnijā — 3. jūlijā), Source Event zinātnes karjeras gadatirgū Londonā (25. septembrī) un pirmajā Eiropas Pētnieku karjeras gadatirgū, kas notika Berlīnē (4. decembrī). ERCEA inaugurācijas pasākums, EPP - nākotne sākas šodien , notika 2009. gada septembrī, atzīmējot tās autonomiju un iekārtošanos jaunās telpās. Notika vairākas informācijas dienas ieinteresētajām personām, tās parasti organizēja valstu kontaktpunktu tīkls. Pasākumi notika visā ES un FP7 asociētajās valstīs un ietvēra pilsētas Dānijā, Ungārijā, Īrijā, Itālijā, Luksemburgā, Nīderlandē, Portugālē, Serbijā, Zviedrijā, Apvienotajā Karalistē un Norvēģijā. EPP arī centās palielināt savu atpazīstamību ASV, piedaloties Eiropas Karjeras gadatirgū (Bostonā), Amerikas Zinātnes progresa asociācijas ( American Association for the Advancement of Science — AAAS ) gadskārtējā sanāksmē (Čikāgā) un Starptautiskajā Karjeras gadatirgū (Sanfrancisko). Publikācijas Tika publicēts otrais EPP gada ziņojums, kas sagatavots ScC vadībā un kurā izklāstītas EPP darbības un sasniegumi. Uzmanība tika pievērsta perspektīvām un finansēto projektu vadošo pētnieku cerībām. Papīra publikācijas ietvēra arī reklāmlapas, faktu lapas, brošūras un plakātus, ko joprojām plaši izplata, iepazīstinot ar EPP un tās darbu. Tika uzņemts video, kurā izklāstīta EPP stratēģija, misija un EPP starta dotāciju finansējums, un ir paredzams to plaši izplatīt. Jaunākā informācija ir pieejama arī EPP[14] un CORDIS [15], Eiropas portāla pētniecības un attīstības jomā, tīmekļa vietnēs. Īpašās programmas “Idejas” uzraudzība, pārbaude un novērtēšana Iepriekš izstrādāto EPP stratēģiju un uzraudzības, pārbaudes un novērtēšanas sistēmas turpināja piemērot 2009. gadā. Divi koordinācijas un atbalsta pasākumu ( CSA ) priekšlikumi tika atlasīti 2008. gadā: viens analizē, kā programma ietekmē pētniekus, pētniecības organizācijas, finansēšanas iestādes un politiskās organizācijas, otrs attiecas uz karjeras attīstību, uzņemošajām iestādēm, pētniecības organizācijām un pētniecības rezultātiem. Pēc šo rezultātu analīzes 2009. gadā tika publicēta CSA aicinājumu otrā kārta, kurā pievērš uzmanību “trūkstošajām” tēmām un interešu jomām, kurām no iepriekšējā uzaicinājuma neizvēlējās pieteikumus finansēšanai. Pirmie rezultāti gaidāmi 2010. gada beigās. Vēl viens CSA , kura uzaicinājumu publicēja 2008. gadā, sniedz atbalstu ScC priekšsēdētājam un priekšsēdētāja vietniekiem viņu darba vietās. EIROPAS PēTNIECīBAS PADOMES STRUKTūRAS UN MEHāNISMI Zinātniskā padome ScC 2009. gadā piecas reizes tikās plenārsēdēs dažādos pasākumos dalībvalstīs un FP7 asociētajās valstīs, tā popularizējot EPP un īpašo programmu “Idejas” šajās valstīs, kā arī vēršot uzmanību uz vietējām zinātnieku un pētnieku aprindām. Zinātniskā padome 2009. gadā divreiz tikās Briselē (27.-29. aprīlī un 12.-14. oktobrī) un vienu reizi Stambulā (10.-12. martā), Varšavā (29. jūnijā – 1. jūlijā) un Rehovot , Izraēlā (14.-16. decembrī). EPP padome, ko izveidoja ScC tās sanāksmju plānošanai un sakariem ar ERCEA , tikās piecas reizes gadā. Jaunu dalībnieku iecelšana Komisija 2008. gadā izveidoja “Identifikācijas komiteju”[16], lai atrastu jaunus dalībniekus trīs vakantiem ScC amatiem un sniegtu ieteikumus par dalībnieku aizstāšanas metodi nākotnē[17]. Komiteja 2009. gada janvārī pēc apspriešanās ar zinātnieku aprindām iesniedza priekšlikumus Komisijai[18]. Pamatojoties uz šīs komitejas priekšlikumu, Komisija izvirza prof. dr. Sierd A.P.L. Cloetingh (Amsterdamas Brīvā universitāte), prof. Carlos M. Duarte (Spānijas zinātniskās pētniecības padome, CSIC ) un prof. Henrietta L. Moore (Kembridžas Universitāte) par jaunajiem ScC dalībniekiem[19]. Attiecībā uz iecelšanu nākotnē Komiteja ierosināja, ka aptuveni vienu trešdaļu ScC atjauno reizi divos gados (paredzot pilnvaru laiku, kas parasti ir seši gadi ar iespēju pagarināt), un ka Identifikācijas komiteja tiek izveidota kā pastāvīga komiteja, lai noteiktu jaunus dalībniekus radušos vakanču aizpildīšanai. EPP Ģenerālsekretārs Pirmā EPP Ģenerālsekretāra prof. Ernst-Ludwig Winnacker pilnvaras beidzās 30. jūnijā. Prof. Andreu Mas-Colell , ekonomikas profesors Universitat Pompeu Fabra Barselonā un Barselonas Ekonomikas augstskolas priekšsēdētājs, tika iecelts amatā ar mandātu līdz 2011. gada decembrim[20]. EPP ģenerālsektretārs darbojas ar ScC pilnvaru, ir atbildīgs par efektīvu sadarbību starp ScC , Komisiju un ERCEA un uzrauga ScC pieņemtās stratēģijas un nostājas īstenošanas, ko veic ERCEA , efektivitāti. EPP izpildaģentūra ERCEA Administratīvā autonomija ERCEA tika piešķirta 2009. gada 15. jūlijā. Tā 24. septembrī tika oficiāli atklāta savās jaunajās telpās Briselē pasākumā “ EPP — nākotne sākas šodien “, kura dalībniekus uzrunāja dr. Tobias Krantz (Zviedrijas augstākās izglītības un pētniecības ministrs, pārstāvot ES prezidentūru), Janez Potočnik (Eiropas zinātnes un pētniecības komisārs), deputāts Herbert Reul (EP ITRE komitejas priekšsēdētājs), prof. Fotis C. Kafatos (EPP un tās ScC priekšsēdētājs) un dr. Jack Metthey ( ERCEA direktora pienākumu izpildītājs un Komisijas direktors) un kuru apmeklēja uzaicinātās ieinteresētās personas un ERCEA darbinieki. Kopš 2009. gada jūlija ERCEA ir atbildīga par visiem administratīvās īstenošanas aspektiem un programmas izpildi saskaņā ar darba programmu. ERCEA darbību pārrauga vadības komiteja, ko ieceļ Komisija, un kurā ir trīs Komisijas ierēdņi, viens ScC loceklis un neatkarīgs zinātnieks, un EPP ģenerālsekretārs ir novērotājs. Vadības komiteja 2009. gadā rīkoja četras sanāksmes, un pieņēma lēmumus, kas saistīti ar ERCEA gada darba programmu un budžetu, organizatorisko struktūru un autonomijas datumu. Katrā sanāksmē vadības komiteja saņēma no ERCEA direktora detalizētu progresa ziņojumu. ERCEA darbinieki Darbā pieņemšanas apjomi un darba faktiskā sākšana 2009. gadā krasi palielinājās salīdzinājumā ar iepriekšējo gadu. Ar 201 jauno darbinieku ERCEA kopējais darbinieku skaits ir 262, kas kopš 2008. gada ir palielinājies četrkārt. Attiecībā uz ERCEA vadību no 16 amata vietām tagad ir aizpildītas 13. Papildus darbinieku atlasei un pieņemšanai 2009. gada laikā ERCEA strādāja pie cilvēkresursu konsolidācijas un attīstības. Konkrēti, vadības komiteja pieņēma īstenošanas noteikumus, kas saistīti ar personāla vadību. Saprašanās memorands (SM) Starp Komisiju un ERCEA 2009. gada jūlijā parakstīja SM saskaņā ar deleģēšanas akta 4. panta 3. punktu. Tā mērķis ir noteikt ikdienas darba kārtību sadarbībai starp mātes DG un ERCEA īpašās programmas “Idejas” īstenošanā. Pārskats par struktūrām un mehānismiem Pārskatīšanas process Padomes Lēmuma, ar ko izveido īpašo programmu “Idejas”, I pielikumā noteikts, ka tiks veikta arī EPP struktūru un mehānismu neatkarīga pārskatīšana, ņemot vērā šādus kritērijus: zinātniskā izcilība, autonomija, efektivitāte un pārredzamība, un pilnībā iesaistot ScC [21]. Pārskatīšana notika no 2009. gada februāra līdz jūlijam. EPP ScC bija pilnībā iesaistīta pārskatīšanas procesā un kopumā piekrīt vērtēšanas komisijas pieņemtajām galīgajām ievirzēm. Komisija, ScC un Eiropas pētniecības organizācijas[22] iesniedza komisijai rakstiskus pierādījumus un dokumentus. Notika uzklausīšana, kur piedalījās Komisijas amatpersonas (no Pētniecības ģenerāldirektorāta, Budžeta ģenerāldirektorāta un Juridiskā dienesta) un ScC (priekšsēdētājs, priekšsēdētāja vietnieks un ģenerālsekretārs) un Eiropas pētījumu finansējuma un pētniecības veikšanas organizāciju vadītāju asociācijas, EUROHORCS , priekšsēdētājs. Īpaši salīdzinošās pārskatīšanas novērtēšanas procesam tika sagatavota tiešsaistes anketa pieteikumu iesniedzējiem, vērtēšanas komisijas dalībniekiem un vērtētājiem, procesu vadīja un rezultātus analizēja Eiropas Universitātes institūts. Pārskatīšanas rezultāti Vērtēšanas komisija jūlijā iepazīstināja ar savu ziņojumu[23]. Tajā norādīts, ka kopumā EPP ir “pārspējusi visas cerības”, tās izveidošana bija pagrieziena punkts Eiropas pētniecībā, tā ir sasniegusi izvirzīto mērķi attiecībā uz akadēmisko brīvību, izcilību un nopelniem un radījusi “pozitīvu domino efektu” vairāku Eiropas valstu pētniecības sistēmās. Vērtēšanas komisija tomēr noteica dažas īpašas problēmas, kas saistītas ar EPP vadības noteikumiem un praksi, kas nebija pilnībā piemēroti EPP uzdevumam finansēt progresīvo pētniecību, šīs problēmas jāatrisina, lai ilgtermiņā nodrošinātu EPP ilgtspējību. Finanšu noteikumi ir “sarežģīti”, vairāk balstīti uz krāpšanas riska vai nesaimnieciskas rīcības novēršanu, nevis uz uzticību. Pārskatā ieteiktie tūlītējie pasākumi ietver pārvaldības struktūru racionalizēšanu un integrāciju, apvienojot EPP ģenerālsekretāra un ERCEA direktora amatus, pielāgojot finansēšanas filozofiju progresīvajai pētniecībai, izveidojot pastāvīgās komitejas vairākos jautājumos, pieņemot jaunas un mērķtiecīgas procedūras vērtētājiem un vērtēšanas komisijas dalībniekiem, uzlabojot pārskatāmību, kā arī finanšu kompensācijas ScC dalībniekiem un atvieglojumus zinātnieku darbā pieņemšanai ERCEA . Vērtēšanas komisija arī aicināja mainīt “kvazi-līguma” dotācijas pret vienreizēju “atbalsta dotāciju”, kas ļauj saņēmējiem elastīgi pielāgot savu pašreizējo pētniecības virzienu. Tika ierosināta vieglāka salīdzinošās pārskatīšanas procesa ekspertu iecelšanas un vadības kārtība. Visbeidzot, vērtēšanas komisija atbalstīja Identifikācijas komitejas priekšlikumu par ScC jaunu dalībnieku iecelšanu[24] un lielākas pārskatāmības labad ierosināja publicēt ScC protokolus. Pēc iespēju un potenciālo risku izskatīšanas saistībā ar divu veidu struktūrām pārskatīšanā tika secināts, ka izpildaģentūras modelis tās pašreizējā standarta veidā ietver vairākas pretrunas, tomēr ar pāreju uz jaunu struktūru, kas pamatota uz LESD 187. pantu[25], saistītās grūtības un riski, tostarp iespēja politiski iejaukties EPP zinātniskajā neatkarībā, nepamatotu struktūras maiņu vismaz tikmēr, kamēr nav izmantotas visas iespējas attīstīt un uzlabot ERCEA , lai sasniegtu EPP tālejošos mērķus. Vērtēšanas komisija iesaka divu gada laikā veikt nākamo neatkarīgo pārskatīšanu. Zinātniskās padomes reakcija uz pārskatu ScC publicēja reakciju uz pārskatu, kurā komentēja atsevišķus ieteikumus[26]. ScC ir pievērsusi īpašu uzmanību priekšlikumiem, lai pielāgotu administratīvo režīmu, lai labāk sasniegtu EPP mērķus un nepieciešamību turpmāk apsvērt tās juridisko struktūru. Komisijas reakcija uz pārskatu un turpmākie pasākumi Atbildot uz pārskatu, 2009. gada oktobrī tika izdots Komisijas paziņojums[27]. Tajā izklāstīta stratēģija un ierosināti pasākumi nākamajam EPP posmam, balstoties uz ieteikumiem EPP vērtēšanas komisijas ziņojumā. Šīs darbības ir šādas: par ERCEA direktoru darbā pieņemt ievērojamu zinātnieku ar lielu administratīvo pieredzi, integrēt EPP saziņas stratēģijas, lai panāktu skaidru vīziju, viendabīgu pārklājumu, pastiprinātu pārredzamību, samazināt interešu konflikta risku, precizēt ERCEA un ScC lomas un izpētīt iespējas piedāvāt atalgojumu ScC dalībniekiem, kuri apmeklē ScC plenārsēdes (kā atzinību par viņu personīgo ieguldījumu, jo īpaši priekšsēdētāja un priekšsēdētāja vietnieku). Komisija arī plāno izveidot nākamo ScC dalībnieku pastāvīgu neatkarīgu identifikācijas komiteju, lai nodrošinātu pakāpenisku ScC atjaunošanu. Paziņojumā ierosinātās vidējā termiņa darbības galvenokārt atteicas uz priekšlikumiem par finanšu un administratīvo procedūru. Komisija izmantos iespēju, ko dod Finanšu regulas nākamā trīsgadu pārskatīšana, lai redzētu, kā tās izveidoto sistēmu varētu labāk pielāgot Eiropas politikai šajā nozarē un vienkāršot saskaņā ar nesen pieņemto paziņojumu[28]. Tā kā EPP ir “zinātniska organizācija”, Komisija seko īpašajai programmai “Idejas”, kurā teikts: “.. Darbības īstenošanu un vadību pastāvīgi pārskatīs un izvērtēs, lai novērtētu paveikto un koriģētu un uzlabotu procedūras, ņemot vērā pieredzi .” SECINāJUMI UN IESKATS 2010. GADā Divi galvenie EPP sasniegumi 2009. gadā bija autonomijas piešķiršana ERCEA un Pārskats par struktūrām un mehānismiem. Saistībā ar šiem sasniegumiem turpmāks progress paredzams 2010. gadā. Turpmākie pasākumi pēc EPP pārskata būs ERCEA direktora iecelšana, ir paredzēti arī grozījumi tiesību aktos, lai iekļautu EPP uzbūves un darbības uzlabojumus, ieskaitot neatkarīgu ekspertu salīdzinošās pārskatīšanas procesa vadību. Būs jāizveido arī pastāvīga identifikācijas komiteja, ņemot vērā to, ka būs jāatjauno daži dalībnieki, kuru pirmais amata pilnvaru termiņš beigsies 2011. gada februārī. Paredzēts, ka EPP dotāciju finansējums saglabās savu pašreizējo izaugsmi līdz ar FP7 gada budžeta pieaugumu. Komisija ir gandarīta, ka EPP joprojām ir ļoti populārs pētnieku vidū un ka tās darbība ir uzlabojusi tās reputāciju. Ir liela varbūtība, ka palielināsies kvalitātīvu pieteikumu apjoms, tāpēc EPP būtu jābūt stabilākā situācijā, lai veicinātu Eiropas ieceres par pasaules izcilību pētniecībā, un tādējādi arī Eiropā 2020. gada stratēģijas[29] mērķi attīstīt ekonomiku, kas balstīta uz zināšanām un inovācijām. Mērķi, kā arī ES pētniecības finansējuma nākotnes arhitektūras un mehānismu galvenie elementi, tiks tālāk attīstīti pamatiniciatīvā “Inovācijas Savienība”, kā ir teikts paziņojumā “Eiropa 2020”, un tiks iesniegti 2010. gada rudenī. [1] 2007/134/EK (OV L 57, 24.2.2007., 14. lpp.). [2] 2008/37/EK (OV L 9, 12.1.2008., 15. lpp.). [3] Padomes Regula (EK) Nr. 58/2003 (OV L 11, 16.1.2003., 1. lpp.). [4] C(2008) 5694 (nav publicēts). [5] C(2009)5928, 29.7.2009., nav publicēts. [6] Sk. arī 3.3. [7] EPP otrajā starta dotāciju konkursā izvēlēti vēl papildus labākie pētnieki ( ERC ScC News release, 29/10/09 ). [8] Trešais EPP starta dotāciju aicinājums kopā saņēma 2873 pieteikumus, ERC Update, 18/12/09 . (http://erc.europa.eu/pdf/NewsRelease_StG3_submissions.pdf). [9] Ziņojums par šo aicinājumu tika iekļauts Komisijas 2008. gada ziņojumā [COM (2009) 488 galīgā redakcija]. [10] Padomes Lēmuma 2006/972/EK 8. pants. [11] Vienam projektam, ko pirmajā pārbaudē uzreiz neatzina par atbilstošu, notiek papildu pārbaude, kas vēl turpināsies līdz gada beigām. [12] OV L 391 un OV L 400, 30.12.2006. (attiecīgi EK un Euratom noteikumi), kā arī kļūdu labojums Euratom OV L 54, 22.2.2007., 4. lpp. [13] Sk. arī 4.1. [14] http://erc.europa.eu/. [15] http://cordis.europa.eu/. [16] Šīs komitejas locekļi bija: priekšsēdētājs prof. Eero Vuorio (Turku Universitātes kanclers) un locekļi prof. Hélène Ahrweiler (Parīzes Akadēmijas Goda rektore un kanclere), prof. Zita Aušrelė Kučinskienė (Viļņas Universitātes Medicīnas fakultātes dekāne) un prof. Arnold Schmidt (Vīnes Tehnoloģiskās Universitātes profesors). [17] News Alerts on EU Research : Set up of the ERC Identification Committee . Briselē, 2008. gada 23. septembrī. (http://ec.europa.eu/research/index.cfm?pg=newsalert&lg=en&year=2008&na=na-230908). [18] EPP ScC Identifikācijas komiteja. Galīgais ziņojums (2009. gada 19. janvārī). [19] Eiropas Komisijas paziņojums presei. Iecelti jauni EPP ScC dalībnieki (2009. gada 27. aprīlī). [20] EPP jauns ģenerālsekretārs, paziņojums presei, 2009. gada 2. jūlijā (http://erc.europa.eu/pdf/Press_release_New_SecGen_02_07_09.pdf). [21] Šo komisiju vadīja Vaira Vīķe-Freiberga, priekšsēdētāja vietnieks bija Lord Sainsbury un dalībnieki bija šādi: Yves Mény (kas bija arī vērtēšanas komisijas referents), Fiorella Kostoris Padoa Schioppa , Lars-Hendrik Röller un Elias Zerhouni , to izveidoja ar Padomes Lēmumu C (2009) 1871. [22] Tās bija: ALLEA (Visas Eiropas Akadēmijas), EARTO (Eiropas Pētniecības un tehnoloģiju organizāciju asociācija ), ESF (Eiropas Zinātnes fonds), EUROHORCs (Eiropas Pētniecības vadītāju padome), EIRMA (Eiropas rūpnieciskās pētniecības pārvaldības asociācija), BUSINESSEUROPE (Eiropas Biznesa konfederācija), EUA (Eiropas Universitāšu Apvienība), EASAC (Eiropas Akadēmijas zinātniski konsultatīvā padome) un Academia Europaea . [23] Pārskatīšanas komisija, Ceļā uz pasaules līmeņa progresīvās pētniecības organizāciju: Eiropas Pētniecības padomes struktūru un mehānismu pārskatīšana (2009. gada 23. jūlijā). [24] Sk. 4.1. [25] Līdzšinējais EK līguma 171. pants: “Savienība var izveidot kopuzņēmumus vai kādas citas struktūras, kas vajadzīgas, lai efektīvi īstenotu Savienības pētniecības, tehnoloģijas attīstības un demonstrācijas programmas”. [26] EPP Zinātniskās padomes atbilde uz ziņojumu par Eiropas Pētniecības padomes struktūru un mehānismu pārskatu “Ceļā uz pasaules līmeņa progresīvās pētniecības organizāciju”. (2009. gada 25. augustā). [27] (COM(2009) 552 galīgā redakcija). [28] COM(2010)187. [29] COM(2010)2020.